CELEX: 22005D0072
Language: sl
Date: 2005-04-29 00:00:00
Title: Sklep Skupnega odbora EGP št. 72/2005 z dne 29. aprila 2005 o spremembi Protokola 31 k Sporazumu EGP o sodelovanju na posebnih področjih, za katere ne veljajo štiri temeljne svobode

15.9.2005   
            
            
               SL
            
            
               Uradni list Evropske unije
            
            
               L 239/64
            
         
      SKLEP SKUPNEGA ODBORA EGP št. 72/2005
   z dne 29. aprila 2005
   o spremembi Protokola 31 k Sporazumu EGP o sodelovanju na posebnih področjih, za katere ne veljajo štiri temeljne svobode
   SKUPNI ODBOR EGP JE —
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 180/2004 z dne 16. decembra 2004 (1).
            
         
               (2)
            
            
               Sodelovanje pogodbenic Sporazuma je primerno razširiti, da se vključijo pripravljalni ukrepi za krepitev evropskega raziskovanja varnosti (2005).
            
         
               (3)
            
            
               Protokol 31 k Sporazumu je zato treba spremeniti tako, da se omogoči začetek sodelovanja 1. januarja 2005 —
            
         SKLENIL:
   Člen 1
   Člen 1 Protokola 31 k Sporazumu se spremeni kot sledi:
   
               1.
            
            
               Besedilo odstavka 1 se nadomesti z naslednjim:
               
                           „1.
                        
                        
                           Države EFTA sodelujejo od 1. januarja 1994 pri izvajanju okvirnih programov dejavnosti Skupnosti na področju raziskav in tehnološkega razvoja, navedenih v odstavku 5, in od 1. januarja 2005 pri dejavnostih, navedenih v odstavku 9, tako, da sodelujejo v njihovih posebnih programih.“
                        
                     
         
               2.
            
            
               Besedilo odstavka 2 se nadomesti z naslednjim:
               
                           „2.
                        
                        
                           Države EFTA finančno prispevajo k dejavnostim iz odstavkov 5 in 9 v skladu s členom 82(1)(a) Sporazuma.“
                        
                     
         
               3.
            
            
               Besedilo odstavka 6 se nadomesti z naslednjim:
               
                           „6.
                        
                        
                           Za vrednotenje in večje preusmeritve dejavnosti v okviru programov dejavnosti Skupnosti na področju raziskav in tehnološkega razvoja, navedenih v odstavkih 5 in 9, velja postopek iz člena 79(3) Sporazuma.“
                        
                     
         
               4.
            
            
               Za odstavkom 8 se vstavi naslednji odstavek:
               
                           „9.
                        
                        
                           Države EFTA od 1. januarja 2005 sodelujejo pri dejavnostih Skupnosti v okviru naslednje proračunske postavke, upoštevane v splošnem proračunu Evropske unije za proračunsko leto 2005:
                           
                                       —
                                    
                                    
                                       
                                          Proračunska postavka 08.14.01:‚Pripravljalni ukrepi za krepitev evropskega raziskovanja varnosti (2005)‘.“
                                    
                                 
                     
         Člen 2
   Ta sklep začne veljati dan po zadnjem uradnem obvestilu Skupnemu odboru EGP v skladu s členom 103(1) Sporazuma (2).
   Uporablja se od 1. januarja 2005.
   Člen 3
   Ta sklep se objavi v sklopu EGP in Dopolnilu EGP Uradnega lista Evropske unije.
   
      V Bruslju, 29. aprila 2005
      
         
            Za Skupni odbor EGP
         
         
            Predsednik
         
         Richard WRIGHT
         
      
   
   
      (1)  UL L 133, 26.5.2005, str. 42.
   
      (2)  Navedena ni nobena ustavna zahteva.